Keskustelu:Piraattipuolue

message: Mielestäni tämä osio olisi ehkä syytä sijoittaa ruotsin kielisen nimen Piratpartiet alle tai esimerkiksi "Ruotsin piraattipuolue".
Piraattipuolue artikkelin olisi ehkä syytä käsitellä Suomessa tällä nimellä pian perustettavaa puoluetta.
Selvitystä erimaiden piraattipuolueista ja niiden toiminnasta olisi myös syytä olla.

message: Nyt kun Suomen oma Piraattipuolue on perustettu, voitaisiin tämä artikkeli pyhittää sille ja Ruotsin Piratpartietille tehdä oma artikkeli.
replies: text: Miten niin perustettu? Joko se on puoluerekisterissä? Nopeaa olisi toiminta. Eli siis lähde?.--Ulrika 25. toukokuuta 2008 kello 17.12 (UTC)
replies: text: :Nyt puolue löytyy ainakin yhdistysrekisteristä. Islamilaiselle puolueellehan on Wikipedia-artikkeli vaikkei sitä löydy vielä mistään rekistereistä. --Henu 10. syyskuuta 2008 kello 18.53 (EEST)

text: : Lähteenne, onegaishimasu: http://www.vaalit.fi/15366.htm Usv 19. elokuuta 2009 kello 15.48 (EEST)

text: Näin on. Kaikenmaailman rekisteröimättömät pikku"puolueet" eivät tarvitse artikkelia. Onko Suomen piraattipuoluetta käsitelty laajasti mediassa? --ML 25. toukokuuta 2008 kello 17.16 (UTC)
replies: text: : Tiedä sitten tarvitsevatko, mutta josko ensin saataisiin edes yksi (tämä) artikkeli ajantasalle ja kattavaksi.  --Zache 26. toukokuuta 2008 kello 14.23 (UTC)

text: : On käsitelty. Usv 20. elokuuta 2009 kello 00.21 (EEST)
thread_title:  Piratpartiet ja Piraattipuolue eri artikkeleihin 

message: Tulisiko äänenkannattajiin lisätä Piraattiliitto? (http://piraattiliitto.org/) 212.149.181.148 28. syyskuuta 2009 kello 20.50 (EEST)
replies: text: Piraattiliitto ei ymmärtääkseni ole virallinen äänenkannattaja. --A333 29. syyskuuta 2009 kello 15.24 (EEST)
Piraattiliitto ei liity Piraattipuolueeseen millään tavalla, niitä ei siis tule yhdistää--Mayhaymate (keskustelu) 10. kesäkuuta 2012 kello 21.26 (EEST)
thread_title:  Piraattiliitto 

message: Artikkeli vaatisi isomman luokan päivitystä, materiaali on vuosia vanhaa ja tilanne on kehittynyt.
--Mayhaymate (keskustelu) 10. kesäkuuta 2012 kello 21.30 (EEST)
thread_title:  Päivitystä tarvitaan 

message: Artikkelista on näköjään siivottu pois puoluesihteerin Hesarille ilmoittama jäsenmäärä ja laitettu toimintakertomuksesta löytyvä numero. Sen mukaan piraateilla on jäseniä noin puolet esim. vihreiden jäsenmäärästä (7800). Kun toimintakertomuksen "kerätyt jäsenmaksut" 4010,00 € jakaa jäsenmaksun suuruudella, pääsee aika lähelle puoluesihteerin ilmoittamaa määrää (~170 jäsentä), jotka ovat ilmeisesti äänikelpoisia päättämään puolueen johdosta.
Kumpi lukema artikkeliin pitäisi laittaa? Aktiiviset jäsenet vai paperijäsenten määrä? --Mikko Paananen (keskustelu) 2. tammikuuta 2023 kello 15.45 (EET)
replies: text: Viimeisimmälle luvulle ei ollut annettu mitään lähdettä, joten otin pois. Kuinka mielekästä puoleiden jäsenmääriä ylipäätään on käsitellä Wikipediassa, jos luvut perustuvat pelkästään puolueiden omiin ilmoituksiin? Jah77 (keskustelu) 9. maaliskuuta 2023 kello 15.17 (EET)

text: Nyt on sitten artikkelissa täysin ristiriitaista tietoa, kun peräkkäisissä virkkeissä on annettu samalle vuodelle kaksi täysin eri jäsenmäärää. Jos puoluesihteerin mukaan maksavia, äänivaltaisia jäseniä on ollut 170 - mikä alkuperäisen kommentin mukaan täsmää jäsenmaksuista saataviin tuloihin - herää kysymys, keitä nämä vuosikertomuksissa mainitut yli 4000 "jäsentä" oikein ovat, jos eivät maksa jäsenmaksuja eivätkä osallistu päätöksentekoon. Vaikuttaa selvältä, että joko vuosikertomuksessa annetut luvut ovat sepitettyjä tai sitten jäsenyys tarkoittaa tässä yhteydessä jotain aivan muuta. Ei kuulosta kovin uskottavalta, että Piraattipuolueella (kannatus enimmillään 0,7%) olisi samassa merkityksessä puolet niin paljon jäseniä kuin Vihreillä (kannatus enimmillään n. 15%). Jollei tähän asiaan saada jotain selvyyttä, vuosikertomuksesta poimitut väitteet jäsenmääristä pitäisi mielestäni poistaa epäluotettavina tai liian epämääräisesti määriteltyinä. Jah77 (keskustelu) 11. maaliskuuta 2023 kello 16.45 (EET)
replies: text: :Voidaan kertoa jotain tyyliin: "Vuonna X puolueen jäsenrekisterissä oli 4000 henkilöä, joista kuitenkin vain 170 oli maksanut jäsenmaksun."... Vaihtelee paljon, kuinka aktiivisesti yhdistykset siivoavat ei-aktiivisia jäseniä rekistereistään. Yleensä tiedetään vain yhdistyksen itse ilmoittama jäsenmäärä. Hyvin harvoista yhdistyksistä on tutkimusta "aktiivijäsenistä" tai maksaneista, mutta jos tietoa jossain muodossa on, niin hyvä sekin on artikkeliin lisätä.--ap4k (keskustelu) 11. maaliskuuta 2023 kello 17.08 (EET)
replies: text: ::Tuollainen muotoilu antaisi ymmärtää, että Piraattipuolueella olisi joskus ollut yli 4000 maksavaa jäsentä, mitä hyvin suuresti epäilen. Se ei myöskään poista sitä perustavanlaatuista ongelmaa, että "jäsenyyden" määritelmä jää epäselväksi. Jah77 (keskustelu) 11. maaliskuuta 2023 kello 21.08 (EET)
replies: text: :::Muistelisin että puolueen jäsenlappuja jaettiin sen perustamisen aikaan ainakin tekniikan puolen opiskelijoille. Sellaisen täyttämällä on varmaan päätynyt ikuisiksi ajoiksi puolueen jäsenrekisteriin.

text: :::Eikö isoilla puolueilla ollut "haamujäseniä". Nykyisin rekistereistä kai siivotaan jäsenet, joista ei ole vuosikymmeneen kuulunut ja ilmoitetut jäsenmäärät vastaavat paremmin todellisuutta. --Mikko Paananen (keskustelu) 11. maaliskuuta 2023 kello 22.50 (EET)
replies: text: ::::Varmasti kaikilla puolueilla on jonkin verran haamujäseniä, mutta noiden lukujen perusteella niiden osuus Piraattipuolueen jäsenistöstä olisi noin 95 prosenttia. Jos tosiasiassa alle kahdensadan hengen puolue tahallaan roikottaa jäsenlistoillaan tuhansia nimiä, joilla ei oikeasti ole ainakaan enää mitään tekemistä puolueen kanssa, voidaan mielestäni puhua jo sumuttamisesta ja tilastojen kaunistelemisesta, eli yritetään saada puolue kuulostamaan suuremmalta kuin se oikeasti on. Jah77 (keskustelu) 12. maaliskuuta 2023 kello 11.32 (EET)
replies: text: :::::Eikös puolueen jäsenmäärä sääntöjen mukaan ole selkeästi ne ketkä maksaa jäsenmaksunsa? Joka tapauksessa minusta tuo luku 4000 vaikuttaa kaikkien puolueeseen ikinä liittyneiden ihmisten määrältä, mikä noin periaatteessa kuulostaa ihan mahdolliselta. Piraattipuolue kuitenkin sai itsensä puoluerekisteriin aikoinaan ja sillä oli toimintaa useissa kaupungeissa, ja alle 18-vuotiaat saavat liittyä siihen ilmaiseksi. --Zache (keskustelu) 12. maaliskuuta 2023 kello 14.18 (EET)
replies: text: ::::::Ei ole. Yhdistyksen hallituksen pitää vielä erikseen tehdä päätös erottamisesta, jos se haluaa erottaa jäsenmaksusta luistaneen henkilön.--Matthäus Gehägeberg (keskustelu) 12. maaliskuuta 2023 kello 15.09 (EET)
Poistin entisen jäsenmäärän tarpeettomana ja jätin vuoden 2019 luvut selvennettyinä (ilmoitettu jäsenmäärä vs. maksaneiden jäsenten määrä). Kuten aiemmin totesin, minusta jäsenmäärästä ei tarvitsisi sanoa yhtään mitään, kun ei siitä nähdäkseni useimpien muidenkaan puolueiden kohdalla puhuta. Joku muu voi tehdä poiston, jos katsoo aiheelliseksi. Jah77 (keskustelu) 15. maaliskuuta 2023 kello 21.38 (EET)
thread_title:  Jäsenmäärä 

message: Piraattipuolueen sivuilta löytyy tällainen tiedote nimenmuutoksesta: https://www.piraattipuolue.fi/2023/04/01/piraattipuolue-toteuttaa-laajan-brandiuudistuksen-uudeksi-nimeksi-aarikeskusta/ Kysymys kuuluu, onko tuo 1.4. päivätty tiedote aito vai aprillipila? Jah77 (keskustelu) 7. toukokuuta 2023 kello 17.31 (EEST)
replies: text: Kun ”visuaalista ilmettä ryhdytään uudistamaan välittömästi”, mutta visuaalista ilmettä ei ole ryhdytty uudistamaan välittömästi, kyseessä on aprillipila. --Paranaja (keskustelu • muokkaukset) 7. toukokuuta 2023 kello 21.28 (EEST)
thread_title:  Nimenmuutos?